
Ni fiere flirtigu, larĝe kaj alte, tre alte super la mondo tiun 
nian verdan standardon de la espero, la solan ne makulitan de 
homa sango . 

_ Ivo Lapenna^ 


Revukunlaboraĵoj: La ĉefredaktisto rigardas gravaj la kunlaboraĵojn senditajn de legantoj.Tamen, pro hommanko, spac- 
limigoj en la revuo, kaj kromaj limigoj, li rezervas al si la rajton: 1-e: ne sciigi la ricevon; 2-e: ne redoni la sendaĵojn; 3-e: ne 
garantii la publikigon; 4-e: mallongigi tekstojn tiam, kiam necese; 5-e: ilin reviziigi laŭ ortografio, gramatiko kaj fakvortoj. Kiel 
gramatikan konsultfonton ni rekomendas la verkon Plena Manlibro de Esperanta Gramatiko, de Bertilo VVennergren. La signifon 
de ĉiuj vortoj netroveblaj en Plena llustrita Vortaro de Esperanto (2005) oni aparte klarigu per piednotoj aŭ glosaro. 

Komercaj markoj reproduktitaj celas nur ilustri kaj apartenas al la posedantoj. 


Anonctarifo:Tabelo pri prezoj de anoncoj en Brazila Esperantisto, laŭ paĝonoj. 



tutpaĝa (19x25cm) 
4-a kovrilo R$ 
900,00 (kolora) 

2-a kaj 3-a kovriloj 
R$ 600,00 
(nigra-blanka) 



1/2 duonpaĝa 
(9x24cm) 

R$ 450,00 (kolora) 
R$ 300,00 (nigra- 
blanka) 



1/3 trionpaĝa 
horizontale 
(8x18cm) R$ 300,00 
(kolora) 

R$ 200,00 (nigra- 
blanka) 



1/3 trionpaĝa 
vertikale 

(8x18cm) R$ 300,00 
(kolora) 

R$ 200,00 (nigra- 
blanka) 



1/6 sesonpaĝa (7,8x8cm) 
R$ 150,00 (kolora) 

R$ 100,00 (nigra- 
blanka) 

























Enkonduko 


Enkonduko 


Estimataj Gelegantoj: 

Nia unua artikolo, aŭtorita de s-anoj Carlos 
Pereira kaj Jose Camboim, prezentas la Malferm- 
itan Leteron al la Brazila Registaro, dokumenton 
per kiu la estraro de BEL klopodas atentigi nian 
prezidantinon kaj niajn ministrojn pri la enkon- 
duko de Esperanto en Brazilajn lernejojn. Esper- 
eble ĝi vokos ilian atenton pri tiu ĉi grava pro- 
blemo kaj stimulos la partneriĝon de Brazilo kun 
aliaj landoj por pli justa komunikado. 

Sekvas la vivhistorioj de du Brazilaj esperantistoj 
bedaŭrinde forpasintaj antaŭ nelonge: Julinha Pe- 
reira kaj George Roberts. Ambaŭ tre aktivis en la 
movado. 

La tria artikolo, verkita de Francisco VVechsler, 
resume pritraktas temon tre gravan al ni esper- 
antistoj, nome, lingvaj rajtoj kaj kultura diverseco. 
Ekde la tempo de Zamenhof ni batalas por garan- 
tii egalajn lingvajn rajtojn por ĉiuj. Notindas, ta- 
men, ke multaj esperantistoj ankoraŭ ne konsci- 
iĝis pri la daŭra ligiteco inter kultura kaj lingva 
diverseco. 

Sekvas dupaĝa kolekto de interesaj novajoj pri 
scienco. Diversaj sciencokampoj estas pritraktitaj. 
Krom plivastigi vian kulturon, tiuj artikoletoj an- 
kaŭ taŭgas por montri al vi, kiel esprimi sciencajn 
faktojn kaj konceptojn en nia lingvo. Ĉu vi scias, 
ekzemple, ke antaŭ proksimume 250 milionoj da 
jaroj okazis terura katastrofo en nia planedo, pro 
kiu estingiĝis 96% de la tiamaj specioj? Legu la 

artikolon kaj lernu la verŝajnan kaŭzon de tiu 
amasestingo. 

Daŭrigante artikolon publikigitan en la pasinta j 
numero, Joao Santos proponas kelkajn ideojn por I 
instrui Esperanton pli kaj pli bone. Ĉu niaj lingvo- a 
kursoj devus esti senpagaj aŭ ne? Kiu kapablas 
instrui kompetente kaj kial? 

Anna Carvalho denove prezentas novajojn pri la p 

junula movado, interalie fotojn kaj raporton pri la e 

antaŭnelonge okazinta VINA. Ŝi ankaŭ alvokas la 
junulojn apogi la fonduson por subteni partopren- a 
antojn de la lingvostudaj kursoj en Pozano, kaj por 
aktive partopreni en la venonta Brazila Kongreso. j 
Unu el la ĉefaj verkistoj nuntempaj, Lygia Fa- s 
gundes Telles, fariĝis 90-jara en Aprilo. Omaĝe al 
ŝi, Francisco Wechsler tradukis ŝian konatan ra- 0 
konton Herbarium, kiu priskribas la elreviĝojn de 
adoleska amo. La lingvaĵo de Lygia miksas sub- ^ 

jektivan mondon kun objektivaj faktoj kaj dia- N 

logoj, kaj tial ŝi estas ĉi-sence heredantino de Ma- r 

chado de Assis. o 

Kiel plian kontribuaĵon al la beletra parto de nia 
revuo, ni prezentas tri lirikajn poemojn verkitajn 
de Antonio Felix da Silva, kies temo estas, esence, 6 
la homa vivo, ĝiaj ĝojoj kaj ĉagrenoj. 

Fine, por amuzi niajn gelegantojn, ni kolektis S 

kaj prezentas plurajn anekdotojn. Trankvile, nenia 
maldecaĵo enŝteliĝis! Legu, ekzercu vian lingvo- p 
scion kaj ridu! 2 

Bonan legadon kaj ĝis la venonta numero! jSP 0 

La ĉefredaktisto £ 1 

Letero al la Brazila registaro 


Klarigo (Carlos A. A. Pereira, Prezidanto de 
BEL) 

Akceptinte sugeston 
de samideano Afon- 
so Camboim, kiu je 
reveno al esperant- 
ismo, kaj redaktis kaj 
ekvolontis por paŝ- 
post-paŝa konduko 
de ĉi tiu propono ki- 
el speciala asesoro 
pri interrilatoj kaj 
komunikado, Brazila Esperanto-Ligo (BEL) send- 
is malfermitan leteron al la brazila registaro. Kun 
la dato de 18-a de Marto de 2013, la letero (kun 
aneksoj) estis enmanigita al la ĉefministro de la 
Ĝenerala Sekretariejo de la Respublika Prezidant- 
ejo, Gilberto Carvalho, pere de la prezidanto de 
Leĝdona Domo de la Lederacia Distrikto, deputito 
Wasny de Roure, la 19-an de junio, 2013. La deput- 
ito, kiu tiel realigas gravan servon al la esperanta 
movado, enagendigos kunvenon, okazontan ĉi- 
semestre, inter Afonso aŭ reprezentanto(j) de BEL 
kaj la ministro aŭ reprezentanto(j) de la registaro, 
por defendo de la iniciato. 

La letero, publikigita en la portugala kaj en Es- 
peranto en la blogo af onsocamboim. blogspot. com. br 
kaj en la retejo www. esperanto-bilinguismo- 
suficiente.com, krom peti, ke Brazilo ĉefrolu 
internacie en la procezo de oficiala adopto de 
Esperanto, alsendas al la registaro preparan mikro- 
projekton tiucele. 

Redaktita en Lebruaro-Marto de 2013 kiel sola 
akto, sed transdonita al la registaro en junio, de la 
prezidanto de la Leĝdona Domo, kiel propono de 
BEL, tiu letero eble okazigos, kune kun la inkludo 
de Esperanto en la Leĝon pri Gvidlinioj kaj Lun- 
damentoj, proponita de senatano Cristovam Bu- 
arque, signifajn antaŭenirojn por la rekono de la 
internacia lingvo en kaj ekde Brazilo. Prezentita 
unuafoje al esperantistoj je la 6-a de Julio, 2013, 



per parolado de Afonso en la 2-a Esperanto-Ren- 
kontiĝo de la Centr-Okcidenta Regiono, ĉe Bien- 
lernejo Bona Espero, Alt-Paradizo, Gojaso, la le- 
tero, tiom kiom ĝiaj premisoj, reprezentas implice 
alvokon al esperantistoj ĉirkaŭ la mondo, por ke 
ni ekorganiziĝu pri kreo de mekanismoj por 
respondecigi la registarojn pri tiu heredaĵo de 
homaro, kiu estas Esperanto. Jen la teksto: 

(Jose A. de S. 

Camboim, 
asesoro de BEL) 

Malfermita Letero 
Al la Prezidanta 
Moŝto de la Brazila 
Respubliko, Dilma 
Rousseff; 

Al la Ŝtatministraj 
Moŝtoj de la Gene- 
rala Sekretariejo de la Prezidantejo, Gilberto 
Carvalho; de la Edukado, Aluizio Mercadante; kaj 
de la Eksterlandaj Aferoj, Antonio Patriota. 

Sinjorino Prezidantino, 

Sinjoroj Ministroj, 

Konsiderinte, ke ekzistas internacia lingvo, Es- 
peranto, planita antaŭ 125 jaroj kaj nuntempe pa- 
rolata en pli ol 120 landoj, 70 el kiuj, kiel Brazilo, 
havantaj landajn asociojn membriĝitajn al Uni- 
versala Esperanto-Asocio (UEA, monda institucio 
de Esperanto, ligita al Unesko, kun sidejo en 
Roterdamo, Nederlando); 

Konsiderinte, ke Brazilo subskribis du rezoluci- 
ojn de Unesko (ĉe la ĝeneralaj konferencoj en 
Montevideo, Urugvajo, 1954, kaj en Sofio, Bul- 
gario, 1985 — vidu la aneksojn), ambaŭ formul- 
itajn por rekoni la gravecon de Esperanto pri rekta 
parola komunikado inter popoloj kaj por instigi la 
membro-landojn ekenkonduki Esperanton en 
siajn edukajn sistemojn; 

Konsiderinte, ke, post pli ol duono da jarcento, 
preskaŭ nenio estis farita de la registaroj de la 

membro-landoj de Unesko pri produktado de 
fundamentoj por la inkludo de Esperanto, kio far- 
adas el la esperantistoj unu plian internacian 
marĝenigitan minoritaton, kaj el ilia senlaca in- 
ternacia volontulado malŝparon de klopodoj; 

Konsiderinte, ke elekto de edukaj sistemoj por 
instruado de fremda(j) lingvo(j), krom senutila 
solvo (ĉar ĝi ne preterlasas la penigajn vojojn de 
poliglotismo kaj de tradukoj), tre malmulte utilas 
al civitaneco, favorante ĉefe la hegemonian am- 
bicion de kelkaj popoloj, maljuste ŝarĝante publikan 
financon kaj/aŭ la poŝon de sendefendaj civitanoj; 

Konsiderinte, fine, ke milionoj da esperantistoj, 
milionoj da intelektaj subtenantoj, miloj da or- 
ganizoj kaj institucioj simpatiantaj al la internacia 
lingvo, ĉio tio, sen la partopreno de kelkaj regist- 
aroj, reduktiĝas al preskaŭ nenio, estas nenio krom 
flamo de espero, ke iam, pere de nur du lingvoj, 
ĉiu homo povos paroli al la mondo; 

Brazila Esperanto-Ligo (BEL), la nacia organiz- 
ajo de la Esperanto-movado en Brazilo, rigardata 
kiel Organizaĵo de Publika Utileco ekde 26-10-1921 
(Dekreto n-ro 4.356, ratifita per atestilo de la 
Ministerio de Justico de Brazilo en 18-01-2005), 
lokita en la Suda Amuz-Sektoro, Konstruaĵo Ve- 
nancio III, Ĉambro 303 , Braziljo, Federacia Dis- 
trikto, poŝtkodo 70393-902, telefono (61)3226-1298, 
fakso (61)3226-4446, retadreso bel@esperanto .org.br, 
reprezentata ĉi-dokumente de ĝia prezidanto kaj 
de mi mem, Jose Afonso de Sousa Camboim, 
registara oficisto, loĝanta ĉe Braziljo, Federacia 
Distrikto, retadreso camboim. af onso@gmail. com, 
speciala asesoro pri interrilatoj kaj komunikado de 
BEL, kaj kun perado de Lia Ekscelenco, distrikta 
deputito Wasny de Roure, prezidanto de la Leĝdona 
Domo de la Federacia Distrikto, petas al Viaj Moŝt- 
oj, ke la registaro de Brazilo: 

1 ) komencu la procezon pri enkonduko de Es- 
peranto en la oficialan edukan sistemon de nia 
lando: ĉu kreante eksterordinare centrojn por 
studo kaj esploro pri Esperanto en beletraj fakul- 
tatoj de federaciaj universitatoj, direktitaj al la 
formado kaj/aŭ trejnado de instruistoj, inkluzive 
per defora instruado; ĉu disvolvante mallong- 


tempajn aŭ longtempajn mekanismojn por enigi 
Esperanton kiel opcion por la studo de dua lingvo 
(“LEM”) en mezlernejo kaj por fremdlingva enir- B 
ekzameno en universitatoj kaj por aliaj publikaj r 
konkursoj; ĉu produktante aŭ ŝanĝante juran a 
subtenon por tiu ĉi celo; ĉu kondukante aliajn 
taŭgajn agojn; kaj I 

2) klopodu formaligi partneraĵojn kun aliaj reg- a 
istaroj sentemaj al la bezono adopti ponto-lingvon E 
neŭtralan, en internacia medio de miloj da naciaj 
kaj eksternaciaj etnaj lingvoj, starigante akordojn P 

kun grupoj al kiuj Brazilo apartenas (kiel BRICS 
kaj G 20 ) kaj kun la plurlingva Eŭropa Unio, tiel ke a 
la inkludprocezo de Esperanto estu samtempa, kaj 
tial fortigata, en signifa nombro da landoj. 

La esperanta propono, ke ĉiuj popoloj kuniru al s 
la sama dua lingvo, politike neŭtrala kaj logike 
planita, permesos al la homaro solvi, post kelkaj 
jardekoj, unu el siaj plej praaj problemoj. Sufiĉas ^ 
ĝin adopti, samkiel faras ĉiujare en siaj konferenc- 
oj miloj da esperantistoj, denaskaj parolantoj de N 
50-60 lingvoj: tie sufiĉas Esperanto — kaj tio 
neniam dependis de iu ajn registaro. 

Sekve, kun la certeco, ke la nuntempa registaro 
de Brazilo ne permesos la daŭron de tiu centjara 

6 

neglektado fare de registaroj koncerne tiel gravan 
temon, kaj kun la certeco, ke ĉi tiu registaro ne 
formetados al senpovaj volontuloj esperantistaj la 
devon zorgi pri vera Kultura Heredaĵo de la Hom- 
aro, BEL prezentas la “ĉelo-projekton” Laborgrupo 2 
Esperanto (vidu la anekson 4-an) kaj atendas 
aprobon, restante je la plena dispono de Viaj 3 
Moŝtoj. 


Carlos Alberto Alves Pereira 

(Prezidanto de Brazila Esperanto-Ligo - BEL) 

Jose Afonso de Sousa Camboim 

(Speciala Asesoro pri Interrilatoj kaj Komuniko 

de BEL) 

Deputito Wasny de Roure 

(Prezidanto de la Leĝdona Domo de la Federacia 
Distrikto) 


Braziljo, la 18-an de Marto de 2013. 

JULINHA ZORAIDE FEIJO 

Pereira (1925-2011) 

Forpasis la 2-an de 
Aŭgusto 2011 en Por- 
talegro, Suda Rio- 
grando. Ŝi naskiĝis 
la 25-an de De- 
cembro 1925 en la 
urbo Sanfrancisko- 
de-Paolo, Suda Rio- 
grando, kaj en 1950 
diplomiĝis pri Sociaj kaj Juraj Sciencoj ĉe la Ŝtata 
Universitato Andre da Rocha (Portalegro). En 1964, 
ŝi diplomiĝis pri Latinidaj Lingvoj ĉe la sama 
universitato. Julinha eklernis Esperanton en 1989, 
kaj poste fariĝis instruistino de nia kara lingvo. 
Dum 25 jaroj, Julinha profesie instruis la francan. 
Ekde 1991 ŝi partoprenis plurajn naciajn kaj in- 
ternaciajn kongresojn kaj estis la prezidantino de 
la Loka Kongresa Komitato de la 40-a Brazila Kon- 
greso de Esperanto, okazinta en Portalegro de la 
19-a ĝis la 23-a de Julio 2005. Julinha verkis la 
lernolibron “ĵuzo Metodo” (rekta metodo de Es- 
peranto). En 2005, ŝi deldaris la jenon: “Mia revo 
estas vidi la enkondukon de Esperanto en la duan 
gradon de brazilaj lernejoj kaj poste ĝian akcepton 
ĉe superaj lernejoj”. 


George Coe Roberts (1952-2013) 

Forpasis la 25-an de Julio 2013 en Gojanjo, ĉefurbo 
de la ŝtato Gojaso, Brazilo. Nia kara samideano nask- 


iĝis la 21-an de Oktobro 1952, en Salemo, urbo en la 
ŝtato Vaŝingtono (Usono). Profesie, li instruis la 
anglan lingvon ekde 1975, kaj laboris en Usono, 
Portugalujo, Saud-Arabujo kaj lastatempe en 
Brazilo. George vizitis Gojanjon unuafoje en 1982 
kaj revenis definitive en 1994. Li lernis Esperanton 
estante pli-malpli 
14-jara (en 1966). Li 
legis anonceton en 
revuo, kiu tekstis: 

“Monda Paco be- 
zonas Esperanton”, 
kaj petis informojn. 

Poste li trairis mem- 
lernan libron. Ko- 
incide, tiutempe 
transloĝiĝis al lia 
urbo la eksprezid- 
anto de la Losan- 
ĝelesa Esperanto- 
Klubo, Joe Gamble, kaj li do havis iun, kun kiu 
babili. Post la UK, li iris al Eŭropo, laboris du 
monatojn en la Centra Oficejo de UEA en Ro- 
terdamo, laboris kelkajn monatojn en Svislando, 
kie li konatiĝis kun lokaj esperantistoj, kaj poste 
vojaĝis tra Hispanujo, kie li vizitis diversajn klubojn 
dum sessemana vojaĝo. George estis prezidanto de 
la Esperanto-Asocio de Gojaso (EAGO), en kies 
provizora sidejo li instruis Esperanton. George 
partoprenis kelkajn brazilajn kongresojn de nia 
lingvo. 



La netuŝebleco de la Fundamento ne en senco de fetiĉismo, kiel malvere diras 
niaj kontraŭuloj, sed en senco de malpermeso de rompado [...] estas la plej 
necesa rimedo, por ke [...] la novaj esperantistoj komprenu la malnovajn 
verkojn, t.e., por ke nia lingvo ĉiam konservu severan unuecon, kiupor lingvo 
estas multe pli necesa, ol ĉiu ŝajna aŭ eĉ vera perfekteco. 

L.L.Zamenhof (1907) 

\_/ 

Lingvaj rajtoj kaj kultura diverseco 

Francisco Stefano VVechsler 


(Parto de prelego prezentita ĉe la Konferenco Rio- 
20 +, en Junio, 2012.) 

Lingvo servas ne nur kiel komunikilo, sed an- 
kaŭ kiel rimedo por konservado kaj esprimado de 
kulturvaloroj. Sed ĝi ankaŭ povas roli en la kon- 
kero de novaj teritorioj, altrudo de la kulturo de la 
konkerinto kaj akiro de politikaj kaj ekonomiaj 
avantaĝoj. 

La antikvaj Romanoj militkonkeris vastajn teri- 
toriojn, kaj altrudis la Latinan kaj sian leĝsistem- 
on. Simile, la disvastiĝo de la islamismo okazis 
kune kun la disvastiĝo de la Araba. 

La Hispana imperio en Ameriko kreiĝis ne nur 
per mortigado de la lokaj popoloj, sed ankaŭ per 
altrudo de katolikismo kaj de la Kastilia lingvo. En 
la antaŭparolo al sia Gramatiko de la Hispana 
Lingvo (1492), Antonio de Nebrija celas defendi la 
utilecon de sia verko antaŭ la reĝino Isabelo, asert- 
ante tre klare, ke lingvo estas ilo de la Imperio. Li 
aldiris: Baldaŭ via Reĝina Moŝto metos sianjugon 
sur multajn barbarojn, kiuj parolas fremdajn lingv- 
ojn. Pro via venko, tiuj popoloj ekhavos novan be- 
zonon; la bezonon de la leĝoj, kiujn venkinto ŝuldas 
al venkito, kaj la bezonon de la lingvo, kiun ni 
alportos. 

ĉis la mezo de la 18-a jarcento, la komune uzata 
lingvo de Brazilo estis ne la Portugala, sed la Nje- 
engatua; tiam la Portugala registaro malpermesis 
ĉi ties uzadon, por akceli la koloniigan procezon. 

Nuntempe multaj asertas, ke la Angla estas la 
internacia lingvo. Tio ĉi rezultis kaj rezultas, kiel 
kutime, el milita, politika kaj ekonomia premado. 

Eĉ nuntempe kelkaj lingvoj estas altrudataj per- 
milite. Ekzemple, Indonezio klopodis forviŝi la 
Portugalan el Orienta Timoro (ironie, la lingvon 
de la antaŭaj konkerintoj). 

Ĉiu etna lingvo, uzata kiel internacia komunik- 
ilo, donas maljustan avantaĝon al siaj denaskaj 
parolantoj. Aliflanke, ĉiu etna lingvo posedas 
propran kulturenhavon, kiu devus esti respektata, 
sed ne altrudata al nedesnaskuloj. 


Laŭ la Usona Lingvostuda Societo, 5.000-6.000 
lingvoj estas nuntempe parolataj en la mondo. Sed 
post unu jarcento, ĉi tiu nombro preskaŭ certe 
malaltiĝos al kelkaj miloj aŭ eĉ kelkaj centoj. La 
morto de lingvo rezultigas la perdon de pluraj kul- 
turelementoj. Alivorte, pli malvasta lingva divers- 
eco signifas ankaŭ pli malvastan kulturan diversecon. 

Perdo de etna lingvo estas ofte sentata kiel perdo 
de socia identeco aŭ kiel simbolo de malvenko 
rilate koloniigantojn. Krome, la kulturaj, religiaj 
kaj intelektaj spertoj devas nun esti esprimataj en 
fremda lingvo, kaj ilin anstataŭas la kulturaj ele- 
mentoj de la koloniigantoj, ofte komunikataj per 
televidprogramoj. 

Por ilustri la ligitecon inter lingvo kaj kulturo, mi 
petas vin kompari la sekvajn tri frazojn: 1. Prok- 
simume tridek jarojn malantaŭ mi situas la tempo, 
kiam mi loĝis en Nov-Jorko. 2. Proksimume tridek 
jarojn fronte de mi situas la tempo, kiam mi loĝis 
en Nov-Jorko. 3. Proksimume tridek jarojn sub mi 
situas la tempo, mi loĝis en Nov-Jorko. Ĉiu unuopa 
frazo esprimas la saman fakton laŭ malsama mond- 
koncepto, esprimata, respektive, en la lingvoj Es- 
peranto, Ajmara kaj Jupna. 

En la plimulto de la lingvoj, la pasinteco situas 
malantaŭ ni kaj estonteco fronte de ni, kio verŝajne 
rilatas al paŝado. Alivorte, ĉio, kion oni jam pre- 
terpaŝis estas pasinteco, kaj ĝi situas malantaŭe. 

Kontraste, por la Ajmara-parolantoj de Bolivio, 
Peruo, kaj Ĉilio, la pasinteco situas fronte de ni, 
kaj la estonteco situas malantaŭ ni. Kvankam tia 
mondkoncepto aspektas absurda al multaj popol- 
oj, ĝi ja posedas internan logikon. Laŭ tiuj popol- 
oj, oni ne povas vidi estontecon, do ĝi situas kaŝita 
malantaŭ niaj dorsoj; sed la pasintecon oni povas 
vidi, do ĝi klare situas fronte de ni. 

Fine, por la Jupna-lingvanoj de Nov-Gvineo, la 
estonteco situas sur montosuproj kaj la pasinteco 
kuŝas en malaltaj valoj. La Jupnoj antaŭe loĝis en 
valoj, kaj iom post iom transloĝiĝis al pli altaj re- 
gionoj, do jen eble la kaŭzo de ilia mondkoncepto. 



S c i e n c o 


Sciencaj novaĵoj 


a 

z 

i 

I 

a 

E 

s 

P 

e 

r 

a 

n 

t 

1 

s 

t 

o 

6 

N 

r 

o 

3 

4 
6 

5 
e 
P 

2 
0 
1 
3 


La kvarpieduloj verŝajne devenas de 
pulmfiŝo 

La transiro de vertebruloj el akva al tera medio 
konsistigas unu el la ĉefaj ĉapitroj de nia evolu- 
historio. Identiginte la genaron de latimerio — 

Afrika celakant- 
ula fiŝspecio —, 
sciencistoj akiris 
pliajn pruvojn, 
ke alia tre primi- 
tiva Afrika spe- 
cio de protoptero, 
Protopterus an- 
nectens, kun lob- 
aj, ostohavaj naĝ- 
iloj, povas esti la 
plej proksima pa- 
renco de la kvar- 
pieduloj, klaso de 
vertebruloj kun kvar membroj, al kiu apartenas 
interalie ratoj, hundoj kaj ankaŭ homoj. 

Gis nun oni kredis, ke ankaŭ la latimerioj estas 
verŝajnaj kandidatoj al prauleco de la kvarpied- 
uloj. Same kiel la pulmfiŝoj, ankaŭ la latimerioj 
posedas naĝilojn kun ostoj, kiuj, en kvarpieduloj, 
respondas al la ostoj de brakoj kaj gamboj. 

Tamen, la sciencistoj konkludis, ke la kvarpied- 
uloj estas multe pli proksimaj al la pulmfiŝoj ol al 
la latimerioj. Krome, ili konfirmis antaŭan sus- 
pekton, ke latimerioj gene evoluas pli malrapide 
ol aliaj vivuloj. 

Tial ĉi tiu fiŝ- 
genro similas al 
la fosiliaj skelet- 
oj de siaj prauloj 
vivintaj antaŭ 
300 milionoj da 
jaroj. 

Minimume 50 
genoj de pulm- 
fiŝoj malaperis 
dum la estiĝado 
de kvarpieduloj. Protopterus annensis (Afrika 
Krome, la ans- pulmfiŝo) 




tataŭigo de tiuj genoj per aliaj reguligaj elementoj, 
dum la transiro, permesis, ke tiuj animaloj dis- 
volvu novajn kapablojn, kiuj helpis ilin pli bone 
adaptiĝi al la surtera medio. Sensado de odoroj 
transportataj de la aero, ŝanĝoj en la imunsistemo 
kaj estiĝo de fingroj estas ekzemploj de tiaj adap- 
todonaj kapabloj. 

La volumeno de la egiptaj kruĉoj 


La antikvaj egiptoj verŝajne scipovis mezuri ja 
precize — ne nur proksimume kiel oni ĝis nun 
supozis — la volumenon de sferecaj kruĉoj uzataj 
por stoki kaj transporti oleon, vinon, bieron kaj 
aliajn nutraĵojn. La tehnikon lernis aliaj Mez-Ori- 
entaj popoloj, kiuj komercadis tiujn varojn inter 
1500 kaj 700 a.k. Venis al tiu konkludo grupo de 
geografiistoj kaj matematik- 
istoj, kiuj analizis la me- 
zurojn de centoj da kruĉoj 
trovitaj en la arheologia loko 
Telmegido (antikva Kanaana 
urbo-ŝtato situanta en la 
nordo de la nuntempa Isra- 
elo), kaj konstruis tridimen- 
siajn modelojn de la kruĉoj. 

Ili rimarkis, ke multaj kruĉoj 
havis similajn cirkonferenc- 
ojn, kaj fine atingis formulon por tio, kion ili ri- 
gardas kiel volumen-unuon kreitan de la antikvaj 
apud-Nilaj loĝantoj kaj poste disvastigitan de la 
Asirianoj. Temas pri la hekat-o, kiu samvaloras al 
4,8 litroj. Kruĉo kun 52-centimetra cirkonferenco. 
ordinara grando tiama, entenas precize duonon de 
hekat-o. 


Bonefikoj de matenmanĝo 

Pro manko de kutimo aŭ pro batalo kontraŭ 
pesilo, trograsaj infanoj kaj adoleskuloj kelkfoje 
flankenmetas manĝon. Tiu ĉi ago ne estas reko- 
mendinda, precipe se temas pri la matenmanĝo. 

Esploro farita en la urbo Prezidanto-Prudento 
montris, ke ne manĝi je la ĝusta horo, precipe se 
oni forlasas la matenmanĝon, povas rilati al pli 
altaj niveloj de glikozo kaj lipidoj en infanoj. Mal- 
pli ol la duono de la geknaboj matenmanĝis, dum 




nur 10% ne tagmanĝis kaj iom pli ol 20% ne 
vespermanĝis. 

Formetante la matenmanĝon, infanoj trapasas 
longan tempon fastante. Tiu ĉi malbona kutimo 
ŝanĝas nerv-endokrinajn mehanismojn kaj stimul- 
as la sekreciadon, fare de la stomako, de grelino, 
hormono ligita al malsato. Tiamaniere, pli alta 
produktado de grelino igus la adoleskulojn kaj 
infanojn senti pli da apetito dum la ceteraj manĝoj. 
Ĉar ili manĝas pli dum la cetero de lago, ili havas 
rezulte pli altajn sangnivelojn de glikozo kaj li- 
pidoj, ol homoj, kiuj manĝas trifoje ĉiutage. Re- 
sume, ne matenmanĝi povas eĉ stimuli trograsecon. 

Karbonata gaso stimulas la kreskadon de 
kafplantoj 

Atmosfero pli riĉa je karbonata acido (C 0 2 ) — 
simila al la antaŭvidata por la venontaj jardekoj, 
pro la daŭra produktado de gasoj rezultantaj el 
bruligado de arbaroj kaj fosiliaj fueloj — povus 
bonfari al kafkulturo kaj eble neŭtraligi la perdon 
de produktokapablo kaŭzatan de la plialtiĝo tem- 
peratura kaj de la pliintensiĝo de sekaj kaj pluvaj 
periodoj. 

Dum du jaroj, kafplantoj estis tenataj en atmos- 
fero kun 550 p.e.m. (partoj en miliono) da C 0 2 , 
kio simulis la atmosferon okazontan je la fino de 
la 2r-a jarcento, kiu povus atingi ĝis 760 p.e.m. 
Aliaj kafplantoj ricevis nur 400 p.e.m., kio estas la 
nivelo de C 0 2 de la nuntempa atmosfero. 

La kafplantoj ricevantaj pli da C 0 2 estas pli altaj, 
kun pli longaj branĉoj, pli fortikaj trunkoj kaj pli 
larĝaj folioj. Ili ankaŭ produktis pli da fruktoj. 

La plantoj kreskis pli en la atmosfero riĉigita per 
C 0 2 , ĉar la fotosintezo pligrandiĝis je 60%. Pli da 
karbonata gaso en atmosfero signifas pli da mate- 
rialo per kiu kafplantoj povas fotosintezi. 

La litio el la Granda Eksplodo 

Unu plian pruvon pri la teorio de la Granda Eks- 
plodo, kiu originigis la Universon antaŭ proksim- 
ume ^3,8 miliardoj da jaroj, produktis internacia 
grupo de astrofizikistoj. La sciencistoj pliprecizig- 
is la mezuradon de la niveloj de du liti-izotopoj 
troveblaj en kvar tre antikvaj steloj, formiĝintaj tuj 
post la Granda Eksplodo. ĉis nun ekzistis granda 
diferenco inter tio, kion antaŭdiras la modelo pri 
la estiĝo de la Universo kaj la mezuroj faritaj. Kom- 
pare al tio, kion asertas la teorio, oni trovis 200- 


oble pli grandajn kvantojn da litio-6 kaj trioble- 
kvinoble pli grandajn kvantojn da litio-7 en tiuj 
steloj. La nova mezurado, tamen, trovis kvantojn 
en la intervalo taksita per la modelo. La ĉerpitaj 
datenoj estis analizitaj per rafinita modelado kom- 
putila en tri dimensioj de la atmosfero de la steloj, 
kio permesis ricevi pli detalajn informojn. 

La forcejo de Aragvainjo 

Dum la lasta duonmiliardo da jaroj okazis kvin 
amasestingoj de specioj en nia planedo. La plej 
ĵusa kaj plej fama okazis proksimume antaŭ 65 
milionoj da jaroj, kaj mortigis 75% de ĉiuj specioj, 
inkluzive de la dinosaŭroj. La klimatefikoj kaŭz- 
itaj de surfalo de meteorito, kiu boris r8o-kilo- 
metran krateron en la hodiaŭa Meksiko, estas 
ordinare rigardataj kiel kaŭzo de tiu grandskala 
mortigo. La okazaĵo markas la finon de la Kre- 
taceo. Sed tiu ne estis la epizodo plej katastrofa 
por la vivdiverseco de la planedo. 

Antaŭ iom pli ol 250 milionoj da jaroj, kiam 
ankoraŭ ne ekzistis dinosaŭroj aŭ mamuloj, kaj 
ĉiuj kontinentoj estis kunligitaj en la antikva su- 
perkontinento Pangeo, 96% de la teraj specioj 
estingiĝis rezulte de unu aŭ pluraj misteraj katas- 
trofoj. La plej potenca amasestingo konata, kiu 
markas la finon de la Permiano, eble rezultis el la 
nerektaj efikoj de malfermiĝo de kratero kun 40- 
kilometra diametro, situanta inter la urboj Arag- 
vainjo kaj Ponto-Blanka, en sudorienta Matogroso. 

La kolizio de meteorito kun proksimume 4-ki- 
lometra diametro verŝajne detruis ĉion ĝis 250- 
kilometra radiuso. La meteoritfalo ne kapablis es- 
tingi vivon en tergloba skalo; sed ĝiaj nerektaj 
efikoj ja kapablis tion fari. 

Sinsekvo de okazaĵoj rezultintaj el la kolizio 
povus kaŭzi, post kelkaj tagoj, rapidan kaj fatalan 
plivarmiĝon de nia planedo, pro marondegoj kaj 
tertremoj. La intensaj tertremoj rompis la rokojn 
riĉajn je organika karbono de tiu regiono, kaj el- 
igis kolosan kvanton da metano, nome, r6oo mi- 
liardojn da tunoj, preskaŭ kvinoble pli ol ĉio elig- 
ita en la aeron ekde la Industria Revolucio, antaŭ 
250 jaroj. 

Se efektive tiu gaso — kiu kaŭzas forcejan efikon 
— plenigis la atmosferon, la varmiĝo en Pangeo, 
kiu jam havis ekstremajn klimatojn, estis verŝajne 
tiel subita, ke malmultaj vivformoj sukcesis adap- 
tiĝi al la novaj medikondiĉoj. 




Ĉefartikolo 


■ 

B 

r 

a 

z 

i 

I 

a 

E 

s 

P 

e 

r 

a 

n 

t 

1 

s 

t 

o 

8 

N 

r 

o 

3 

4 
6 

5 
e 
P 

2 
0 
1 
3 


Ĉu ni kapablos instrui pli kaj pli bone? 

Joao Jose Santos 


Enkonduko 

En la lasta numero de BE (345), la artikolo Stumbl- 
ado en la esperanto-lernado (paĝoj 6-8) skizis kelk- 
ajn kaŭzojn de la malsukceso en la lernado de es- 
peranto. La nuna artikolo proponas gvidliniojn por 
plibonigi la lernproceson. 

Por surpaŝi la vojon al tiu celo, oni devas ĝin pa- 
vimi per responso, laboremo, studemo, profesieco 
kaj esperanto-utiligo. 

1. Esperanto estas facile lernebla lingvo. 

Facileco de esperanto-lernado estas kompara kon- 
cepto. Ne eblas aserti, ke esperanto estas facile aŭ 
malfacile lernebla en absoluto, sen komparo. An- 
kaŭ ne sencas kompari la lernfacilecon de esper- 
anto kun la facileco trinki oranĝsukon. Kompren- 
eble, se oni deziras juste kaj serioze konkludi pri la 
lernfacileco de esperanto, oni devas kompari ĝian 
lernproceson kun tiu de fremdaj lingvoj. 

Kelkaj esperantistoj, kiuj nur scipovas sian de- 
naskan lingvon kaj esperanton, konkludas, ke la 
internacian lingvon oni ne lernas tiom facile, ki- 
om oni diras. Ili ne havas eblecon kompari. Nur 
tiuj, kiuj lernis aliajn lingvojn rajtas konkludi, ĉu 
la esperanto-lernado efektiviĝis pli aŭ malpli facile 
ol la lernado de aliaj lingvoj. 

La pioniroj de esperanto kapablis paroli divers- 
ajn lingvojn, kaj ili alvenis al la konkludo, ke la 
lernado de esperanto efektiviĝis laŭ maniero multe 
pli facila, en malpli da tempo, ol la lernado de aliaj 
lingvoj. Ankaŭ nuntempe multaj esperantistoj lern- 
is diversajn lingvojn. Tiuj povas agnoski, ke la lern- 
ado de la latina, la portugala, la germana, la ĉina, 
la araba aŭ eĉ la angla bezonis multe pli da tempo, 
klopodo, energio kaj mono ol la lernado de esperanto. 

Se la lernado de esperanto ne estus tiel sukcesa 
kaj facila, esperantistoj estus mensoguloj, kiuj de- 
zirus altiri homojn al lingvo, kiu ne estus taŭga ri- 
medo por la internacia komunikado. 

Logike, asertante, ke esperanto ne estas facile 
lernebla lingvo, esperantistoj konfuzas la homojn, 
kiuj reage certe pensas, ke ili preferas la anglan aŭ 


alian lingvo-alter- 
nativon, se esperanto 
ne estas facila. Do, 
tiu eraro estiĝas 
pafo sur niajn pro- 
pagandajn klopodojn. 

Mispensante, ke 
esperanto estas mal- 
facila, la lernantoj 
perdas memestimon 
en la lernproceso. 

Lernantoj bezonas 
kuraĝon por studi ion novan, ne senkuraĝigajn 
asertojn, precipe se ili eĉ estas falsaj. 

Oni komprenu, ke la tuta proceso uzi kulturan 
kodan sistemon por esprimi sentojn, por komu- 
niki informojn kaj por disvolvi rezonadojn, per 
parolo kaj per skribo, eĉ preterpasas la homan 
komprenon, ĉar tio envolvas sociajn, psikajn, bi- 
ologiajn, anatomiajn, lingvajn kaj aliajn lertaĵojn 
treege kompleksajn. Tiu tuta sistemo estas tre mal- 
facile komprenebla. Tamen, eĉ infano kvar-jaraĝa 
ĝin uzas. Esperanto ne demetas kompleksecon al 
tiu proceso, kiu restas en la kampo de la lingvo- 
uzkapablo, sed sin donas kiel instrumenton pli 
facile uzeblan ol la aliaj lingvoj. Kial? Ĉar deko- 
mence ĝi estis adekvate konstruita kun la celo fa- 
ciligi la rilatojn inter la popoloj. Esperanto enhav- 
as prononcan sistemon en kiu ĉiu litero prononc- 
iĝas ĉiam sammaniere, esperanto enhavas treege 
regulan gramatikon, esperanto enhavas rigoran 
sistemon de vortfarado, tre logikan, kiu evitas 
abundecon de radikoj. Komparu tian facilecon kun 
la malfacileco de via denaska lingvo, kaj ne diru 
plu, ke esperanto estas malfacila. Tio estas absolute 
falsa ideo, kiu fole subrampis inter la esperanto- 
uzantoj. 

2. Esperanto-instruisto devas ne nur 
eklerni esperanton, sed ellerni ĝin. 

Kion vi dirus, se afabla homo sen studoj pri an- 
glalingva filologio, lingviko, literaturo kaj didak- 
tiko proponus al vi: 

“Mi estas ŝuriparisto. Neniam mi studis en fa- 
kultato, sed mi parolas en la angla lingvo, ĉar ĝi 
estas mia denaska lingvo. Do, mi povas instrui al 
vi la anglan. Por tio, mi formos klason, mi prenos 
libron kaj mi instruos per ĝi.” 

Certe vi dankus la bonvolemon de tiu homo, 
transdonus al li viajn ŝuojn por riparado, sed vi 
serĉus profesian anglalingvan instruiston por 
lerni ĉi tiun lingvon. 

Kial do la aferoj devas okazi alimaniere en 
esperanto? 

Tiu ŝuriparisto havas la avantaĝon, ke li parolas 
la anglan denaske, sed eĉ tiel neniu ŝatus lerni la 
anglan de li. Kion diri pri la esperanto-instruant- 
oj, kiuj apenaŭ parolas esperanton? 

Kvankam esperanto estas facile lernebla lingvo, 
la ago uzi lingvon por esprimi ideojn estas kom- 
pleksa afero, kaj do eĉ por instrui facilan lingvon, 
la instruisto devas esti profesiulo. 

Pri la instruado de esperanto devas okupiĝi tre 
kompetentaj esperantistoj, kiuj devas esti lingvo- 
instruistoj, aŭ almenaŭ instruistoj pri aliaj fakoj. 
Ĉi-lastaj almenaŭ havas sperton gvidi lernantojn 
en lernproceso, kaj do ili povas adapti sin al ins- 
truado de ĉi tiu lingvo. 

Oni devas agnoski, ke kelkaj esperantistoj, pro 
siaj diligento kaj studemo, estiĝis bonegaj esper- 
anto-instruistoj, kvankam ili neniam instruis ion 
ajn antaŭe. Krome, ekzistas situacioj, precipe en 
ekonomie malfavorataj landoj, en kiuj oni devas 
kapti la bonvolemon de memlernanto, kiu helpas 
aliajn en la esperanto-lernado. Tamen, tiu ne estas 
la dezirata situacio. Tiuj homoj tiom amas esper- 
anton, kaj tiel sentas, ke ĝi estas facila, ke ili kuraĝe 
entreprenas la instruadon de la lingvo. Bedaŭrinde, 
multaj el ili restas en komenca nivelo, kaj do ne 
estiĝas bonaj instruistoj. 

Se vi ne estas instruisto, sed vi instruas esper- 
anton, ne ĉesu fari tion, sed vi mem lernu pli kaj 
pli. Legu librojn kaj revuojn, konsultu bonajn 
vortarojn kaj gramatikojn, agordu vian esperanto- 
prononcon kun tiu de esperantistoj internacie ag- 
noskataj kiel bonaj esperanto-parolantoj, kaj do ne 
ĉesu ellerni (= ĝisfunde lerni) la lingvon. Tamen, 
se vi lernis esperanton, tuj komencante instrui ĝin, 
sed vi mem restis en nivelo de komencanto, ne 
dezirante profundigi viajn esperanto-konojn, vi 
estas misinstruanta viajn lernantojn, kaj via laboro 


por esperanto certe estas fuŝa kaj aĉa. Rezignu, 
bonvole. Dediĉiĝu al aliaj agadoj en via esperanto- 
asocio, lasante la esperanto-instruadon al studema 
homo, preferinde al instruisto. 

Instruisto devas esti forta apogilo por siaj lern- a 
antoj. Lingvo-instruisto devas tre flue paroli la z 
lingvon instruatan, kapabli konsili librojn, revu- i 
ojn kaj muzikojn, klarigi pri sinonimoj, pri sin- 1 
taksaj strukturoj, kompari ilin kun la denaska 
lingvo sen envolvi sin kaj la lernantojn en la E 
kompleksecon de la denaska lingvo. Nu, li devas s 
esti instru-iSTO, tio estas profesiulo pri instruado. P 
Ĉu vi estas tia instruisto? Ne!? Do, estiĝu tia! Ĉu vi 
ne estas sufiĉe laborema por tio? Do, propagandu 
esperanton, helpu aliajn en la asocio, sed ne n 
instruu esperanton. t 

i 

3. La esperanto-kursoj estas pagendaj. ; 

Profesiuloj pagigas siajn servojn, ĉie en la mondo. 0 
Instruistoj ne laboras senpage, escepte de kelkaj 
specialaj situacioj. Kial do la esperanto-instruisto 9 

kutime laboras senpage? Multaj esperantistoj su- 
pozas, ke nur senpage la lernantoj venas en esper- N 
anto-klason. Tiu pensmaniero produktas precize 
la malan rezulton. Ne pagante la kurson, la lern- 
anto ricevas aŭtomatan psikan mesaĝon, ke es- 3 
peranto ne estas serioza afero, ĉar ĝi ne estas 4 
traktata profesiece. Tiel, la lernanto eble ne ĉeestos 
ĉiujn lecionojn, ĉar finfine li perdos nenion. Ja en 
alia kurso, denove senpaga, la sama sklavo, la ins- e 

truanto aŭ la instruisto, tie estos por servi lin. Tiu p 

lernanto alkutimiĝos, ke ĉio en esperanto estas 
senpaga. Li ne aĉetos librojn nek aliajn esperanto- 2 
varojn, preferante preni ĉion senpage el la reto. 

Tiel eldonejoj ne sin disvolvas kaj verkistoj ne 3 
povas plentempe labori por esperanto. 

Oni komprenas, ke kelkaj homoj lernus esper- 
anton, se ili povus pagi ties kurson. Kiam tia situ- 
acio prezentiĝas, oni private parolu kun tiuj 
homoj. La aliaj lernantoj ne devas scii, ke ili estas 
nepagipovaj lernantoj. Oni instruu al ili senpage, 
sed samtempe oni komprenigu ilin, ke la instru- 
isto tion faros, nur se lia konduto en la kurso estos 
serioza, akurata, studema kaj entute responsema. 
Same li devas postuli al ĉiuj lernantoj. 

Ne eblas labori kun homoj malakurataj, 
malĉeestemaj, malseriozaj, malresponsemaj. Niaj 
instruistoj donacas sian vivtempon kaj energion al 


lernantoj kaj al esperanto. Ofte tiu tempo estas 
ŝtelita al la instruistaj familianoj. Do, ankaŭ pro 
tio, oni respektu ilian laboron. Eĉ kiam oni pagas 
al ili, plejofte oni ne pagas la sufiĉon. Tiu pago 
ofte ne sufiĉas por la benzino kaj por aliaj el- 
spezoj, kiujn la instruistoj havas por iri al la klaso. 

Kelkaj esperantistoj rigardas esperanton kiel re- 
ligion, kiel sanktan aferon, kaj do ili deziras tute 
donaci sin al la esperanta laboro. Ili sentas mal- 
dignecon pagigante la esperantajn servojn. Tiuj 
bonintencaj homoj profunde eraras. Per sia bon- 
volemo, ili kreas kutimaĉojn en la movado, kaj 
prezentas la esperantistojn al la cetera mondo kiel 
strangajn misiistojn. Esperanto povas doni fortan 
kontribuon por la homa paco kaj por la inter- 
fratiĝo inter la homoj. Tamen, ĝi estas lingvo, ne 
religio, ne sekto. Akceptu, ke aliaj eĉ eble ne vidas 
la internan ideon, rigardante esperanton nur kiel 
genian inventaĵon. Cu homarama instruisto pri fi- 
lozofio ne edukas, dum sia vivo, centojn da lern- 
antoj, tiel kontribuante por la homara paco? Ta- 
men, li plenrajte ricevas monon por sia laboro. 
Same devas okazi pri esperanto. 

Neniu bezonas esperanton por atingi bonan 
postenon, nek por sia vivpriskribo, do kompren- 
eble la kursoprezoj ne povas esti altaj. En mo- 
dernaj socioj ofte la homoj pagas iom por kursoj 
pri arto, kreiva verkado, informadiko, fluidotera- 
pio, lingvoj, meblorekonstruado kaj por multaj 
aliaj studobjektoj. Esperanto estas vidata kiel unu 
el tiuj nebezonaĵoj, kiujn multaj homoj ŝatas lerni. 
Do, proponu la prezon de la esperanto-kursoj laŭ 
tiu de aliaj nedevigaj fakoj. 

4 . La proceso instrui kaj lerni esperanton 
devas esti serioza kaj deiikata. 

Ja la laboro en klasĉambro devas esti agrabla, sen- 
ĝena, senstreĉa. Gi devas feliĉigi kaj la instruiston 
kaj la lernantojn. Tamen, tio ne signifas, ke ĝi estu 
senresponsa. 

Nepre instruisto devas prepari siajn lecionojn, 
eĉ se li estas sperta pri la fako. Instruisto, per sia 
konduto, devas doni ekzemplon pri akurateco kaj 
ĉeesteco je la lecionoj, postulante la saman dign- 
econ al siaj lernantoj. Krome, klasĉambro ne estas 
loko, kie oni manĝas, nek kie oni parolas per la 
poŝtelefono. 

Instruisto devas havi instrucelojn en ĉiu leciono. 
Li ne iras al la klasĉambro por provi instrui ion, 


sed por efektive instrui al la lernantoj, kion li pre- 
paris hejme. Lernantoj sentas la responsemon de 
la instruisto, kaj kutime agas same serioze, laŭ la 
rigardata ekzemplo. 

Ĉiu leciono devas komenciĝi per rapida repren- 
ado de konoj akiritaj en la lasta leciono. La ago 
instrui ne estas elbuŝigado de scioj, sed didaktika 
dialektiko inter la instruisto kaj ĉiu klasano. 
Kompetenta lingvo-instruisto kaptas la lernstaton 
de ĉiu lernanto, konsciante kion ĉiu scias, kaj ki- 
ujn malfacilaĵojn ĉiu havas. En la momento ins- 
trui ion novan, la instruisto kapablas antaŭvidi 
kiujn problemojn ĉiu lernanto havos por kapti la 
novajn lernitaĵojn, kaj jam havas la rimedojn por 
ĉiu el siaj lernantoj. Ĉu vi opinias, ke tio estas tre 
malfacila kaj laboriga? Do, vi ne estas instruisto, 
kaj do vi ne devas instrui. 

5 . La lernantoj estiĝos esperantistoj se ili 
trovos aplikeblecon por esperanto. 

Lernado kaj instruado ĉiam estas laborigaj agadoj, 
eĉ por facila lingvo kiel esperanto. ĉenerale homoj 
lernas ion kun iu celo, kaj tiel la celo motivigas al 
la laboro. Eksciu do, kial ĉiu el viaj lernantoj volas 
lerni esperanton. Nur tiel, vi povas helpi ilin atingi 
tiujn celojn, kaj tiel viaj lernantoj restos ligitaj al 
esperanto, eĉ post la fino de la kurso. 

Kiam la lernantoj atingos la gradon A.1.2. de 
KER, helpu ilin rilatiĝi kun fremdlingvaj esper- 
antistoj. Tiel ili ekhavos novajn amikojn, kun kiuj 
nur en esperanto ili povos rilatiĝi. Se viaj lernantoj 
ŝatas legi, enkonduku ilin en esperantajn librojn 
kaj revuojn. Se ili estas vojaĝemaj, provu organizi 
vojaĝon kun ili por rilatiĝi kun komunumo de 
esperantistoj, se eble en alia lando. 

6 . La prononco de la instruisto devas esti 
modela. 

ĉenerale la lernantoj imitas la prononcon de la 
instruisto. Sekvu la parolmanieron de internacie 
prestiĝaj esperantistoj. Aŭskultu kantojn en esper- 
anto, kaj aprezu, kiel la kantistoj klare prononcas 
la vokalojn. Evitu paroli esperanton laŭ la akĉento 
de via denaska lingvo. 

Ĉu vi havas dubojn pri la plej bona maniero 
prononci la esperanto-vortojn? Do, vi ankoraŭ ne 
povas esti instruisto de esperanto, ĉar ĉi tiuj ne 
havas tiajn bazajn dubojn. 

Sekvu la prononcan modelon de Ivo Lapenna, 
kies prelegoj impresas pro la retorika organizo, 


pro la pleneco de enhavo kaj pro lia belega sekv- 
enda prononco. Fakte, eĉ tio ne estus necesa, se ne 
ekzistus tiom da lernolibroj kun tiom da eraroj pri 
tiu afero. Ĉi tie oni diru nur, ke en esperanto oni 
parolas per klaraj vokaloj, bele malfermitaj, sen 
nazaligoj. 

7 . Atentu pri lerniloj, konstituo de la klaso 
kaj metodoj. 

Uzu lernilojn kun profesia kvalito. Ne baku viajn 
proprajn lernilojn. Vi povas konstrui ekzercarojn 
kaj aliajn helplernilojn, sed la klaso devas sekvi ler- 
nolibron didaktike konstruitan. Uzante bonan ler- 
nolibron, vi ne perdiĝos en la proceso gvidi viajn 
lernantojn. 

Atentu pri la troa heterogeneco de via klaso. 
Junuloj kaj adoltoj ne lernas sammaniere. Homo 
lerninta jam tri fremdajn lingvojn akiros esper- 
anton multe pli rapide ol homo lerninta nur la de- 
naskan lingvon. Estas preferinde havi pli da la- 
boro en du klasoj, ol instrui al ununura klaso, kies 
lernantoj bezonas du instrumetodojn. 

Ĝenerale junuloj kaj studemuloj lernas rapide 
per konversacio, filmoj, muzikoj kaj moderna ler- 
nolibro. Adoltoj, kaj precipe maljunuloj, bezonas 
konstante skribi ĉiun lernitaĵon, ĉar ili ne plu fidas 
sian memoron. Krome, ĉi-lastaj kutime postulas, 
ke la metodo iru laŭ siaj kutimoj kaj kapricoj. Se 
vi, leganto, havas sperton instrui lingvojn al am- 
baŭ grupoj, kaj junuloj kaj adoltoj, certe vi jam 
havis tiajn problemojn. Do, dividante la klason en 
du klasojn, vi uzos pli da instrutempo, sed vi 
povos disvolvi multe pli bonan laboron. 

Kiu metodo estas pli bona? Ĉu la gramatika? Ĉu 
la konversacia? Ĉu alia? La plej bona metodo estas 
tiu, kiu donas bonajn fruktojn. Do, sen dogmoj, 
adaptu la metodon al vi mem kaj al via klaso. Me- 
todoj estas iloj, ne celoj, do elektu tiun, kiu ŝajnas 
al vi plej adekvata. Tamen, ne forgesu, ke lingvo- 
lernanto devas (a) lerni gramatikon, (b) aŭskulti 
kaj paroli, (c) legi kaj skribi, (ĉ) uzi la lingvon. Uzu 
vian metodon, sed ne forgesu ĉi tiujn bazajn sed 
tre gravajn postulojn en lingvolernado. 

8 . Instruisto kaj lernanto devas batali 
kontraŭ fuŝemo. 

Finfine, oni devas uzi esperanton pli kaj pli, sed ne 
fuŝe. 

Ne sufiĉas uzi esperanton, nepras ĝin uzi kom- 
petente, laŭ la gramatiko de Zamenhof, kun ele- 


ganteco, kun varieco, kun kapablo paroli pri 
nuancoj, kun flueco kapablanta profundigi ideojn 
kaj sentojn. 

Neesperantistoj ne povos kompreni, kion vi dir- 
as en esperanto, sed facile ili kaptos, ĉu vi balbutas, 
ĉu via esperanto-nivelo ne estas alta, ĉu vi ne havas 
fluecon en la uzo de la lingvo. 

Se esperanto estas, kiel vivece asertas la esper- 


antistoj, la plej adekvata lingvo por la internacia 
interkomunikado, do ĉiu esperantisto havas la E 

devon sin prepari por montri al la mondo, ke ĝi 

estas evoluinta lingvo. P 

e 

Konklude r 

Pensu do pri ĉi tiuj gvidlinioj por pbbonigi la a 

lernadon de esperanto: n 

1. Esperanto estasfacile lernebla lingvo. 


2. Esperanto-instruisto devas ne nur eklerni esper- s 

anton, sed ellerni ĝin. t 

3. La esperanto-kursoj estas pagendaj. 0 

4. La proceso instrui kaj lerni esperanton devas 

esti serioza kaj delikata. 11 

5. La lernantoj estiĝos esperantistoj, se ili trovos 
aplikeblecon por esperanto. 

6. La prononco de la instruisto devas esti modela. 0 

7 . Atentu pri lerniloj, konstituo de la klaso kaj 

metodoj. 3 

8. Instruisto kaj lernantoj devas batali kontraŭ 
fuŝemo. 

La rekomendata vojo por plibonigo de la esper- S 
anto-lernado laborigas, responsigas kaj profesi- e 

igas la instruistojn kaj ĝenerale la esperantistojn. p 
Tamen, certe oni ne esperas miraklan solvon. 2 

BEJO-novaĵoj 

Anna Lobo de Carvalho 


La 1 -a VINA sukcese okazis en Bona Espero! 

Ekde la ŝanĝo de la Brazila Kongreso de Esperanto 
(BKE) de Julio al Januaro, pro manko de esperantaj 
renkontiĝoj dum la mezo de la jaro en Brazilo, 
BEJO decidis krei la Vintran Aranĝon, nome 
VINA-n. Meze de tiu ĉi jaro ni sukcese okazigis do 
la unuan VINA-n, de la 18-a ĝis la 21-a de Julio, en 
la Bieno Bona Espero, kiu troviĝas ĉe la gojasa 
urbo Altoparaizo, ĉirkaŭ 300 -kilometrojn nordori- 
ente de la nacia ĉefurbo Braziljo. Gi sukcesis kunigi 
ĉirkaŭ dek homojn por la renkontiĝo, kio estas iom 
malpli ol la averaĝa nombro da partoprenantoj en 
la malgrandaj na- 
ciaj BEJO-renkont- 
iĝoj, sed sufiĉe 
kontentiga ĉeesto, 
ampleksanta du 
skoltajn amikojn. 

La bieno estas 
ja tre agrabla loko 
por resti kaj ri- 
pozi (kaj ankaŭ 
por volontule la- 
bori!). Tie trov- 
iĝas domoj kun 
multege da ĉambr- 
oj por gastigi 
ĉirkaŭ 50 homojn 
(el kiuj parto 
estis normale okupata de la studantaj infanoj). La 
riĉeco de la bieno kreiĝis per kunlaborado de 
pluraj landoj kaj homoj dum jardekoj, nuntempe 
precipe per la paro Ursula kaj Giuseppe mem, kiu 
zorge novkonstruis plurajn grandajn domojn, 
nun tie starantaj. Ni, la partoprenantoj, restis en 
unu el tiuj domoj, en bonaj ĉambroj kaj apud 
granda salono kun bretaroj plenaj je libroj. Ves- 
pere, antaŭ ol dormi, pluraj profitis por duonlegi, 
konsulti verkojn au tutlegi malgrandajn librojn. 

Ni estis ja tre afable akceptitaj ĉe la loko, kun tre 
bonaj manĝaĵoj ĉiutage, grandparte preparitaj per 


legomoj, herbaĵoj kaj fruktoj plantitaj en la propra 
bieno. Viandon oni ne manĝis, sed ja al neniu ĝi 
mankis. Ĉio estis tre bone planita, organizita kaj 
pensita, por ke ĉio enorde okazu dum la aranĝo. 

La programeroj estis tre, se tiel diri, akvaj! Estis 
promenadoj ĝis riveroj, akvofaloj kaj lagoj. Naĝ- 
ado ne mankis. Ni vizitis la Valon de la Luno kaj la 
Gardenon “Maitrea” kaj spertis la neforgeseblan, 
heroan kaj lacigan promenadon sur la Balena 
Monto por atingi la riveron kaj akvofalojn apud ĝi. 

Krom tiuj promenadoj, riĉigis la programon 
nokta fajrofarado (kun skolta leciono!), agrabla 

ronda babilado, 
gitarludado, ŝak- 
ludo, Esperanto- 
muzika diskutado, 
lego-rondo. Kaj pro 
la granda kvanto 
da novuloj ni an- 
kaŭ okazigis Es- 
peranto-kurseton 
dum unu el la 
matenoj. La ĉi- 
jara Vintra Aranĝo 
estis mojosa 1 , 
varma, eta, ĉarma 
kaj en bela regi- 
ono de Brazilo, 
sufiĉe nekutima, 
malgraŭ ĝia famo em Esperantujo. Pro ĉio tio ni 
invitas vin nepre atenti kaj partopreni la sekvan 
VINA-n! 

Fonduso de Apogo al la Junulo en Poznano 

BEJO konscias pri la graveco de la diplomiĝo de 
esperantistoj en lingvaj fakoj por helpi al la dis- 
vastigado de Esperanto. En la pola urbo Poznano 
estas tre grava tutesperanta postdiploma studado 
en Interlingvistiko kaj Esperantologio. Kelkaj 
brazilanoj ĝin partoprenas, kiel Guilherme Jar- 
dim, patrono de BEJO. Por tiu kurso oni devas 
ĉeeste partopreni unu au du fojojn jare dum tri 

jaroj. Ni konscias, ke tio povas multekosti al 
junuloj, tial ni starigis la Fonduson de Apogo al la 
Junulo en Poznano. Tiu fonduso celas helpi gejun- 
ulojn studantajn en Poznano, ne nur pri la post- 
diploma kurso, sed ankaŭ pri eventualaj instru- 
istaj trejnadoj. Ĉiu mono akirita estos uzata por 
aĉeti flugbiletojn al Eŭropo kaj eventuale helpi la 
studentojn. 

ĉis nun la fonduso jam sukcesis helpi la junulon 
Leandro Freitas kaj nuntempe helpas la junulinon 
Karina Oliveira per kompleta aĉeto de flugbiletoj. 
Karina bakalaŭriĝos pri lingvoscienco ĉe USP kaj 
respondecas pri Esperanto-kurso en tiu universi- 
tato. Ŝi partoprenos ne la postdiploman kurson pri 
Interlingvistko, sed Esperanto-intruistan trejn- 
adon okazontan dum tri ĉeestaj semajnoj Sep- 
tembre (ĉi-jare) kaj Februare kaj Septembre (ven- 
ontjare). Ni ankaŭ ricevis postan helppeton de 
aliaj kapablaj junuloj, kiuj emas partopreni eks- 
terlandan studadon pri lingva fako, sed ni be- 
daŭrinde ankoraŭ ne havas monon por helpi pli ol 
unu homo. Ni elektis la cititajn junulojn (unue 
Leandro kaj poste Karina) ne pere de konkurso, 
ĉar tiutempe ili estis la solaj, kiuj pretiĝis parto- 
preni la studojn. 

La fonduso estas aparta kaso, al kiu ĉiu ajn pov- 
as helpi donacante kiun ajn kvanton, por ke ni 
povu permesi ĉi tiun mirindan oportunon al la 
Brazila Movado kaj al brazilaj gejunuloj. Estas 
interesse rimarkigi, ke ĝis nun preskaŭ 90% el la 
donacoj estis faritaj de homoj kun malpli ol 30 
jaroj. 

La apogo al tiaj studoj estas tre grava tasko por 
la Esperanto-Movado en Brazilo, precipe en la 
nuna momento, kiam la leĝo-propono de Cris- 
tovam Buarque, laŭ kiu Esperanto povos esti 
elektita kiel studobjekto en lernejoj, marŝas rela- 
tive sukcese en la Nacia Kongreso. Esperante, ke ĝi 
baldaŭ iĝos vera leĝo, ni pli kaj pli bezonas ĉia- 
specajn pruvilojn kiel varbilon por sukcese dis- 
vastigi Esperanton. 

Do, se vi emas monpartopreni en la fonduso, via 
helpo estas ege bonvena kaj grava. Vi rajtas deponi 
rekte en la konton de BEL aŭ pere de la virtuala 
butiko de nialigo, belabutiko.esperanto.org . br. 
Skribu al ni ĉe bejoesperanto@gmail.com aŭ 
rekte al nia kasisto Fernando Maia Jr. ĉe 
fmaiaj r@gmail. com por pli da detaloj. Malgrandaj 


mondonacoj estas sufiĉe bonvenaj, ĉar se multaj el 
ni tion faras, ni sukcese antaŭenigas nian aferon, 
Esperanto. 

Brazila Kongreso de Esperanto 

Se vi planas resti en Florianopolo de la 24-a ĝis la 
28-a de Januaro 2014 por la venontjara Brazila Kon- 
greso de Esperanto, vi jam povas aliĝi por ĝin par- 
topreni. La plej malmultekosta aliĝkotizo ne plu eblas, 
bedaŭrinde. Sed ankoraŭ estas tempo por aliĝi 
sufiĉe malmultekoste! Por BEL-anoj la prezo estas 
100 realoj, kaj por BEJO-anoj la prezo estas 50 re- 
aloj! Aliajn informojn, la aliĝilon kaj la pagokotizon 
vipovas troviĉe belabutiko. esperanto.org .br, 
ldakante ĉe kongresoj! Se vi volas plej malmulte- 
koste vojaĝi, jam ekplanu! 

Vi ankaŭ povas trovi ĉe la reto la enketon, kiun 
ni starigis, por scii, ĉu ni okazigos KER-ekzamen- 
on dum tiu Brazila Kongreso. ĉi estas tre grava 
ekzameno pri scinivelo de Esperanto, per kiu vi 
gajnos Hungaran diplomon, se vi ĝin sukcesos 
trapasi. Tio povas esti tre grava pruvilo pri via sci- 
povo rilate al Esperanto kaj por altigi la nivelon de 
via vivprotokolo. Ĉar la ligilo al la enketo estas tro 
granda, ni petas vin demandi nin pri ĝi per unu el 
la pluraj aliroj al BEJO, kiel ĉe nia paĝo ĉe Face- 
book, per Google+, per nia diskutlisto ĉe Yahoo aŭ 
simple per nia retpoŝto bejoesperanto@gmail. com! 

Ni atendas vin en Florianopolo! 

Noto 

Troksimume: agrabla + gaja + moderna. 

Braailo \ 2011 

Ĉefartikolo 


Herbarium 

Lygia Fagundes Telles 

Tradukis Francisco S. Wechsler 

N.T.: Lygia Fagundes Telles [liĵ ja hgundes feles] naskiĝis en la urbo San- 
paŭlo, Brazilo, la 19-an de Aprilo, 1923. En 1938 ŝi publikigis sian unuan 
rakontvolumon. Lygia diplomiĝis pri juro, kaj ekde 1941 partoprenas ak- 
tive en beletraj kunvenoj kaj debatoj. Lygia ĝis nun publikigis entute kvar 
romanojn kaj dudek rakontvolumojn, krom antologioj kaj artikoloj. Ŝi 
jam ricevis plurajn premiojn. Ekde 1982 ŝi partoprenas la Sanpaŭlan 
Akademion de Beletro, kaj ekde 1985 la Brazilan Akademion de Beletro. 

La nuna rakonto apartenas al la antologio Miaj forgesitaj rakontoj, 
aperinta en 1995. Ĝi trafe kaj nesentimentale portretas la konfliktojn kaj 
elreviĝojn de adoleska amo. La stilo de Lygia miksas en la sama alineo, 
ofte en la sama frazo, priskribojn de ekstera mondo kun esprimado de 
pensoj kaj emocioj — rimedo, kiun uzis jam Machado de Assis [maŝndo 
de aszs], sed kiun la aŭtorino streĉas ĝisekstreme. 




N Ĉiumatene mi prenis la korbon, enprofundiĝis en 
r la arbareton, kaj tutkorpe tremis de pasio, kiam 
mi trovis iun maloftan folion. Mi estis timema, 
sed riskis miajn piedojn kaj manojn inter dornoj, 
formikejoj kaj bestokavoj (dazipo? serpento?), 
6 serĉante la plej malfacilan folion, tiun, kiun li 
longe ekzamenos: la elektita eniris la albumon 
kun nigra kovrilo. Poste, ĝi partoprenos herbari- 
on, li posedis hejme herbarion kun preskaŭ du 
mil plantspecioj. “Ĉu vi jam vidis herbarion?” — 
2 li demandis. 

0 Herbarium, li lernigis al mi tuj en la unua tago, 
1 kiam li alvenis en la bieneto. Mi ripetadis la vort- 
on, herbarium. Herbarium. Li aldiris, ke ami bo- 
tanikon signifas ami la latinan, preskaŭ la tuta 
plantregno uzas latinajn nomojn. Mi malamegis la 
latinan, sed rapidis elfosi la brikokoloran grama- 
tikon kaŝitan sur la lasta breto de la libromeblo, 
parkerigis la frazon, kiun mi trovis plej facila, kaj 
je la unua oportuno montris saubon 1 grimpantan 
sur muro: formica bestiola est 2 . Li rigardadis min. 
Formiko estas insekto, mi rapidis traduki. Tiam li 
ridis la plej plezurigan ridon de la sezono. Mi an- 
kaŭ ridadis, konfuzita sed kontenta: li almenaŭ 
trovis en mi ion komikan. 

Ia necerta kuzo botanikisto resaniĝanta de ne- 
certa malsano. Kiu malsano estis tiu, kiu igis lin 


ŝancelpaŝi, verdeta kaj malseka, suprenirante ra- 
pide la ŝtuparon, aŭ paŝante pli longatempe endome? 

Mi ĉesis ungoronĝi, surprizante mian patrinon, 
kiu jam minacis ne plu pagi mian monatmonon 
nek la festetojn ĉe la urba klubo. Senrezulte. “Se mi 
rakontos, neniu kredos” — ŝi diris, vidante min 
forte ŝmiri la fingropintojn per ruĝa pipro. Mi 
mienis naivon: hieraŭ li avertis min, ke mi eble 
fariĝos malbelmana junulino, “ĉu vi neniam pensis 
pri tio?” Mi neniam pensis antaŭe, neniam gravis 
miaj manoj al mi, sed tuj post lia demando ili ek- 
gravis. Kio okazus, se ili estus rifuzitaj samkiel di- 
fektaj folioj? Aŭ banalaj. Mi ĉesis ungoronĝi kaj 
ĉesis mensogi. Aŭ mensogi pli malofte, pli ol unu 
fojon li menciis sian abomenon al ĉio kun odoro 
de falso, kaŝemo. Ni sidis ĉe la verando. Elektante 
la ankoraŭ rospezajn foliojn, li demandis min, ĉu 
mi jam aŭdis pri persistaj folioj. Ne? Li karesadis 
la molan veluron de pelargonio. Lia mieno mild- 
iĝis, kiam li fmgropremis la folion kaj ekflaris ĝian 
parfumon. La persistaj folioj daŭras ĝis tri jaroj, 
sed la defalemaj flaviĝas, kaj dekroĉiĝas je la unua 
ventoblovo. Tiele okazas al mensogo, falonta folio, 
kiu ŝajnas tiel brila, sed mallonge vivas. Kiam men- 
sogulo rigardos malantaŭen, li vidos je la fino de 
ĉio nudan arbon. Sekan. Sed verdirantoj ja havos 
susurantan arbon, plenan je birdetoj — kaj li mal- 




fermis la manojn por imiti la batadon de folioj kaj 
flugiloj. Mi fermis mian brulantan buŝon, des pli 
ĉar la stumpoj de la ungoj (jam kreskintaj) estis pli 
forta tento kaj puno. Mi povus diri, ke ĝuste ĉar mi 
opinias min tiel senalloga, mi bezonas kovri min 
per mensogoj, samkiel oni sin kovras per brilega 
mantelo. Diri, ke antaŭ li, pli ol antaŭ aliuloj, mi 
bezonas elpensi kaj fantazii por devigi lin restadi 
apud mi, samkiel li nun restadas ĉe la kermeso — 
ĉu do li ne komprenas tiel simplan aferon? 

Li alvenis en la bieneto portante malstriktan pan- 
talonon el griza flanelo kaj dikan sveteron el plekte 
trikita lano, estis vintre. Kaj estis vespere. Mia patr- 
ino jam bruligis incenson (estis vendrede 3 ), kaj 
pretigis la Gibulan Ĉambron, cirkulis en la familio 
rakonto pri ĝibulo, kiu perdiĝis en la arbareto, kaj 
mia praavino loĝigis lin en tiun ĉambron, la plej 
varman de la domo, ne troveblus pli taŭga loko por 
perdiĝinta ĝibulo aŭ resaniĝanta kuzo. 

De kio li resaniĝas? De kio li malsanas? Onklino 
Marita, kiu estis gajeta kaj amis ŝminki sin, res- 
pondis ridante (ŝi kutimis paroli ridante), ke niaj 
infuzoj kaj bona klimato efikas mirakle. Onklino 
Clotilde 4 , sinĝena, forsilentema, donis tiun res- 
pondon sian, kiu taŭgis por ajna demando: ĉio en 
la vivo povas ŝanĝiĝi, krom la destino gravurita 
surmane, ŝi scipovis mandiveni. “Li dormos kiel 
ŝtono” — flustris onklino Marita, petante, ke mi 
alportu tiliteon. Mi trovis lin dorsapogita sur la 
fotelo, kun ŝakforma lankovrilo sur siaj gamboj. Li 
enspiris la tevaporon. Kaj rigardis al mi. “Ĉu vi 
volas esti mia asistantino? li demandis, blovante la 
vaporon. — Maldormo surprizkaptis min, mi tre 
malbonstatas, mi bezonas, ke vi helpu min. Via 
tasko estos rikolti foliojn por mia kolekto, kolektu 
kion ajn vi deziras, poste mi elektos. Dume, mi ne 
kapablos multe moviĝi, vi devos iri sola” — li dir- 
is, kaj turnis sian malsekan rigardon al la folio 
flosanta entase. Liaj manoj tiel tremadis, ke la 
likvo superverŝiĝis sur la subtason. ĉin kaŭzas la 
malvarmo, mi pensis. Sed ili daŭre tremadis dum 
la sekva suna tago, flavecaj kiel la herboskeletoj, 
kiujn mi kolektis en la arbareto kaj bruligis per 
kandela flamo. Sed de kio li malsanas? mi de- 
mandis, kaj mia patrino respondis, ke, eĉ se ŝi sci- 
us, ŝi ne dirus, ŝi apartenis al epoko, kiam mal- 
sano estis intima afero. 

Mi mensogis ĉiam, kun aŭ sen motivo. Mi men- 
sogis precipe al onklino Marita, kiu estis tre mal- 


sagaca. Sed malpli al mia patrino, ĉar mi timis 
Dion, kaj ankoraŭ malpli al onklino Clotilde, kiu 
estis duone sorĉistino, kaj scipovis travidi homajn 
maskojn. Se aperis oportuno, mi deturniĝis en plej 
neantaŭviditajn vojojn, tute ne planante la reven- 
on. Ĉio hazardis. Sed iom post iom, antaŭ li, mia 
mensogado komencis direktiĝi al difinita celo. Est- 
us pli simple, ekzemple, diri, ke mi plukis la betul- 
on apud la rivereto, kie situis la zantoksila dorn- 
arbusto 5 . Sed necesis ekspluati la momenton, kiam 
li atentis min, okupi lin antaŭ ol esti forŝovita 
samkiel la neinteresaj folioj, amasigitaj en korbo. 
Mi do multobligis danĝerojn; troigis malfacilajojn, 
elpensis rakontojn, kiuj plilongigis la mensogon. 
ĉis li dehakis min per rapida ekrigardo, ne per 
vortoj, sed per rigardo li rulfaligis la verdan hidro- 
kapon mutigitan, dum mia vizaĝo koloriĝis per 
ruĝo, la hidra sango. 

“Nun vi raportos al mi ĝuste tiel, kiel ĉio okazis: 
— li demandis trankvile, tuŝante mian kapon. Lia 
travidebla rigardo. Rekta. Li volis la veron. Kaj la 
vero estis tiel senalloga, kiel rozfolio, mi asertis 
ĝuste tion, mi trovas veron tiel banala kiel ĉi tiu 
folio. Li donis al mi la lupeon, kaj sternis la folion 
sur sia manplato: “Do rigardu de proksime.” Mi 
rigardis ne la folion, kial mi zorgus pri la folio? 
sed lian haŭton iomete malsekan, papere blankan, 
kun ĝia mistera impliko de linioj, tie kaj tie eks- 
plodantaj je steloj. Mi laŭiris krestojn kaj valojn, 
kie situis la komenco? Aŭ la fino? Mi retenis la lu- 
peon sur grundo kun tiel ordigitaj linioj, ke certe 
sur ili iras plugilo, ha! kia deziro kuŝigi mian kap- 
on sur tiun grundon. Mi forŝovis la folion, mi 
volis vidi nur la vojojn. Kion signifas tiu kruciĝo, 
mi demandis, kaj li tiris al mi la harojn: “Ĉu ankaŭ 
vi, knabino?!” 

Per ludkartoj onklino Clotilde jam malkaŝis lian 
pasintecon kaj estantecon. “Kaj plion ŝi povus 
malkaŝi” — li aldiris, enpoŝigante la lupeon en 
sian blankan antaŭtukon, kelkfoje li surmetis la 
antaŭtukon. Kion ŝi antaŭvidis? Nu, multajn afer- 
ojn. Plej gravis nur tio, ke semajnfine venos for- 
porti lin amikino, tre bela junulino, ŝi povas vidi 
eĉ la koloron de ŝia robo malmoderne fasonita, 
muskverda. Ŝiaj haroj estas longaj, kun kupraj re- 
flektoj, tiel intensis la reflekto sur lia manplato! 

Ruĝa formiko penetris rokfendon kaj pluiris 
portante sian folipecon, kiel drivanta velbarko 

ventblovata. Ankaŭ mi blovis, formiko estas in- 
sekto! mi kriis, kun fleksitaj genuoj, pendantaj 
brakoj svingiĝantaj tien kaj reen simiece, hi hi! hu 
hu! insekto! insekto! mi ripetadis, ruliĝante sur la 
a grundo. Li ridis kaj klopodis starigi min, vi vund- 
z iĝos, knabino, gardu vin! Mi forkuris al la kamp- 
i aro, kun okuloj frenezaj pro pipro kaj salo, salo 
enbuŝe, ne, neniu venos, ĉio estas frenezaĵo, ha- 
lucine frenezas tiu onklino, ŝi mensogis, ĝisfunde 
E mensogis, kiel ŝi povus diveni? Eĉ la robkoloron, 
s muskverdan? Kaj la harojn, ŝi frenezas, tiel fre- 
P nezas, kiel ŝia fratino kun farbita vizaĝo de pajaco, 
ridanta kaj teksanta siajn tapiŝetojn, centojn da 
tapiŝetoj dissemitaj tra la domo, en la kuirejo, en 
n la necesejo, du frenezulinoj! Mi lavis miajn okul- 
t ojn blindigitajn de doloro, mi lavis mian buŝon 
pezan de larmoj, kun la lastaj ungofadenoj brulig- 
antaj al mi la langon, ne! Ne. Ekzistas neniu kun 
kuprokoloraj haroj, venonta semajnfine por for- 
porti lin, li foriros neniam plu. Neniam plu! mi 
1 g ripetis, kaj mia patrino, kiu venis voki min al tag- 
manĝo ja amuziĝis per la diablogrimaco farata de 
N mi, mi kutimis maskis mian timon grimacante 
timon. Kaj homoj amuziĝis per tiuj grimacoj kaj 
ne plu atentis min. 

3 Kiam mi transdonis al li hederfolion kun formo 

4 de koro (koro kun tremantaj plantripoj disiĝantaj 
6 ventumile ĝis la bluverdaj randoj), li kisis kaj 

surbrustigis la folion. Li pinglis ĝin sur la maŝaron 

de sia svetero. “Tiun ĉi mi tenos ĉi tie.” Sed li ne 

e 

p rigardis al mi eĉ kiam mi eliris, stumblante sur la 
korbon. Mi kuris al la figarbo, mia observejo, de 
kie mi povis vidi nevidate. Tra la ferpunto de la 
ŝtupara manapogilo, li aspektis malpli pala. La 
haŭto pli seka kaj firma, la mano tenanta la lu- 
peon super zantoksila lameno. Li resaniĝas, ĉu ne? 
Mi brakumis la figarban trunkon kaj unuafoje 
sentis, ke mi brakumas Dion. 

Sabate, mi ellitiĝis pli frue. La suno klopodis 
kontraŭ la nebulo, la tago estos blua, se la suno 
sukcesos venki la nebulon. “Kien vi iras, kun tiu 
longega robo? — demandis mia patrino donante 
al mi tason da kafo kun lakto. Kial vi malkudris la 
randaĵon?” Mi deturnis ŝian atenton al serpento, 
pri kiu mi diris, ke mi vidis ĝin en la korto, tute 
nigra, kun ruĝaj strioj, ĉu eble koralserpento? Ki- 
am ŝi forkuris kun onklino por vidi ĝin, mi prenis 
la korbon kaj eniris la arbareton, kiel klarigi tion? 


Ke mi mallevis ĉiujn robrandojn, por kaŝi miajn 
maldikajn gambojn, plenajn de kulaj pikmarkoj. 
En freneza gajo mi rikoltadis foliojn, mordis verd- 
ajn gujavojn, ĵetis ŝtonojn sur arbojn, fortimigante 
birdetojn, kiuj flustris siajn revojn, vundante min 
pro ĝojo inter la branĉaro. Mi kuradis ĝis la river- 
eto. Mi kaptis papilion, kaj, tenante ĝin per la 
flugiloj, metis ĝin sur florkorolon, mi liberigis vin 
meze de mielo! mi kriis al ĝi. Kion mi ricevos in- 
terŝanĝe? Kiam mi senspiriĝis, mi dorsofalis sur la 
grundan herbaron. Mi kuŝis ridante al la nebul- 
plena ĉielo trapasanta la densan maŝaron el branĉ- 
oj. Mi turniĝis surbrusten kaj fingropremis fung- 
ojn tiel molajn, ke mia buŝo komencis pleniĝi de 
akvo. Mi rampadis ĝis ombrovaleto sub ŝtono. Tie 
estis pli malvarme, kaj pli grandaj estis la fungoj 
gutantaj viskecan likvon el siaj ŝvelaj ĉapeloj. Mi 
savis abeleton el la makzeloj de araneo, mi per- 
mesis, ke saubego kaptu la araneon kaj forportu 
ĝin sur sia kapo kvazaŭ baraktantan vestopakon, 
sed mi retropaŝis, kiam aperis leporlipa skarabo. 
Dum momento mi vidis min reflektata sur ĝiaj 
facetaj okuloj. Gi returniĝis kaj kaŝis sin en la 
fundon de la fendo. Mi levis la ŝtonon: la skarabo 
malaperis, sed sur la malprofunda tufo mi ekvidis 
folion neniam antaŭe trovitan, nuran. Solan. Sed 
kia folio estis tiu? Gi havis la akran formon de falĉ- 
ilo, dorsoverdon kun ruĝaj makuloj neregulaj kiel 
sangogutoj. Cu en sangomakulitan falĉileton trans- 
formiĝis la skarabo? Mi kaŝis la folion enpoŝen, la 
ĉefpecon de konfuza ludo. Ĉi tiun mi ne aligos al 
la ceteraj folioj, ĉi tiu devos resti kun mi, kiel 
sekreto nevidenda. Kaj netuŝenda. Onklino Clo- 
tilde antaŭvidis destinojn, sed mi povis ŝanĝi ilin, 
tiele, tiele! kaj mi detruis per plandumo la ter- 
mitujon konstruatan sub la migdalarbo. Mi paŝ- 
adis solene, ĉar en la poŝo, kie mi portadis amon, 
mi nun portis morton. 

Onklino Marita venis al mi, pli afliktata kaj bal- 
butema ol ordinare. Parolonte, ŝi komencis ridi: 
“Ŝajnas, ke ni perdos nian botanikiston, ĉu vi sci- 
as, kiu alvenis? La junulino, la sama junulino, kiun 
Clotilde vidis sur lia mano, vi memoras? fli foriros 
per la posttagmeza trajno, ŝi estas belega kiel amo, 
Clotilde nepre vidis tute egalan junulinon, mi tut- 
korpe frostotremas, jen ŝi demandis min, kiel fra- 
njo divenis tian aferon!” 

Mi lasis sur la ŝtuparo la kotpezajn ŝuojn. Mi 
formetis la korbon. Onklino Marita brakumis min 
je la talio, dum ŝi penis rememori la nomon de la 
ĵusvenintino, flornomon, kio ĝi ja estas? Ŝi paŭzis 
por miri pri mia palega vizaĝo, kial tiu subita pal- 
eco? Mi respondis, ke mi revenis kure, mia buŝo 
estas seka kaj mia koro tiel alte tamburas, ĉu ŝi ne 
aŭdas? Ŝi metis orelon sur mian bruston kaj tut- 
korpe skuridadis, kiam mi havis vian aĝon, ĉu vi 
supozas, ke mi ne same vivis surprizata? 

Mi proksimiĝadis al la fenestro. Tra la vitro (po- 
tenca kiel la lupeo) mi vidis ilin ambaŭ. Ŝin sid- 
anta kun la provizora folialbumo sur la femuroj. 
Lin, staranta iom malantaŭ la seĝo, karesanta ŝian 
kolon, kaj lia rigardo estis la sama, kiun li uzis por 
la elektitaj folioj, la sama delikateco de fingroj ir- 
antaj tien kaj reen sur la pelargonia veluro. Ŝia 
robo ne estis verda, sed ŝia malligita hararo havis 
la kupran reflekton, kiu montriĝis sur lia mano. 
Vidinte min, li venis en la verandon per sia trank- 
vila paŝado. Sed li hezitis, kiam li diris, ke tio ĉi 
estos nia lasta korbo, ĉu do oni ne sciigis min? 
Urĝas alvoko, ili devos reveni posttagmeze. Li be- 
daŭras perdi tiel diligentan helpantinon, sed unu 
tagon, kiu scias?... Li bezonos demandi onklinon 
Clotilde, sur kiu destinlinio okazas rerenkontoj. 

Mi prezentis la korbon, sed, anstataŭ preni la 
korbon, li kaptis mian manradikon: mi kaŝas ion 
de li, ĉu ne? Kion mi kaŝas, kion? Mi klopodis li- 
beriĝi, fuĝante ĉiuflanken per ekpuŝoj, mi kaŝas 
nenion, lasu min! Li liberigis min, sed daŭre staris 
tie, ne deturnante la okulojn de mi. Mi kuntiriĝis, 
kiam li tuŝis mian brakon: “Kio pri nia interkon- 
sento diri nur la veron? Nu? Ĉu vi forgesis nian 
interkonsenton?” — li demandis tre mallaŭte. 

Mi enpoŝigis manon kaj premis la folion, restis 
netuŝita la glueca malseko de la akra pinto, kie kon- 
centriĝis la makuloj. Li atendadis. Mi deziris ŝiri la 
kroĉetitan tukon desur la tableto, kovri mian kapon 
per ĝi kaj grimaci, hi! hi! hu! hu! ĝis mi vidos lin 
ridi inter la maŝoj, mi deziris salti de la ŝtuparo kaj 
forkuri zigzage ĝis la rivereto, mi vidis min ĵeti la 
falĉilon enakven, por ke ĝi malaperu en la 
kurenton! Malrapide mi levis la kapon. Li daŭre 
atendadis, ĉu vi diros? En la fundo de la ĉambro, 
la junulino ankaŭ atendadis ene de ora nebulo, jam 
aperis la suno. Mi rigardis lin lastfoje, sen pento, 
ĉu vi nepre volas ĝin? Mi transdonis la folion. 


Notoj 

Mranda, folitranĉa kaj fungomanĝa formiko (Atta spp.). 
2 [formika]. Latine:/orm//co estas besteto. 

3 Piaj katolikoj kutimas bruligi incenson ĉiuvendrede, omaĝe 
al la t.n. Sankta Vendredo, kiam Jesuo estis krucumita. 
4 [klof/7de]. 

5 Zanthoxylum pterota. Arbusto kun densa, dornoriĉa branĉaro. 





Korektendaĵoj 

En la n-ro 344, p.18: anstataŭ Brazila Unuiĝo 
de Skribistoj preferindas Brazila Unuiĝo de 
Verkistoj. 

Por la n-ro 345, pluraj korektoj kaj aldonoj 
necesas. Rilate la artikolon pri KER-ekzamenoj, 
necesas sur la paĝo 3 korekti la nomon de la 
protektantino de tiuj ekzamenoj ĉe la Federacia 
Universitato de Paranao. Ŝi nomiĝas Regina 
Amelia Darriba Rodriguez. 

Rilate la ĉefartikolon, s-ro Gustavo Guimaraes 
Barbosa asertas la jenon: 

1. Li naskiĝis ne en Gojanjo, sed en Rio. Ta- 
men, antaŭ sia aresto, li jam loĝis tie, de la 12-a 
ĝis la 15-a aĝjaro (1962-1965), kaj tie pasigis la 
tutan gimnazian kurson. Li lasis tie plurajn 
amikojn, interalie en la spiritisma movado. 

2. Li neniam partoprenis la esperanto-mov- 
adon en Gojanjo, krom unu evento, kiam li re- 
venis al tiu urbo. Tiam li jam estis aliĝanta al 
perarmila movado. 

3. Li ja regule kunportis revolveron dum sia 
restado en Gojanjo, kvankam li ne scipovis uzi 
ĝin lerte. Sed li neniam kunportis ĝin dum siaj 
vojaĝoj al Rio. 

4 . La movado, kiun li partoprenis, nomiĝis 
VAR-Palmares (Vanguarda Armada Revolucio- 
naria Palmares = Armita Revolucia Avangardo 
Palmares), ne VPR (kiel mismenciite en la 
ĉefartikolo). VPR estis alia samepoka movado. 

Ankoraŭ en la sama numero, p.14, lasta linio, 
la ĝusta retadreso de s-ano Cesar Dornelles dev- 

us aperi kiel <dornelespoa(agmail. com>. 

Tri poemoj 


Antonio Felix da Silva 


La vivo 

Haltu kaj rigardu la naturon! 

Nun la suno ekbrilas. 

Mia animo ekĝojas 

Ĉar la vento blovas sur la kampoj. 

La parfumoj el la floroj ebriigas min. 

Mi ridetas al ĝi en tiu etoso de amo, 

Ĉar la vivo estas palpebla: 

En la rigardo de la infanoj, 

En la flugo de la birdetoj, 

En la esenco de mia animo. 

(2006) 

Reago 

Kial kanti, se la malpura vento 
forviŝis la lastajn mildajn notojn de amo? 

Kial kanti, se la floroj perdis 

siajn kolorojn kaj bonodorojn pro la acidaj 

pluvoj? 

Kial kanti, se la fraŭlinoj perdis 
la infanan brilon de siaj rigardoj ? 

Kial kanti, se la birdoj ne povas flugi 
kontraŭ la lumon ĉar ĝi blindigis ilin, 
pro la troa lumeco de la urboj? 

Mi sub tiaj cirkonstancoj eniris en min mem, 
kaj restis tie por ĉiam. 

(2006) 


Somera tempesto 

Sur la ĉielo staras nigraj nuboj. 

La fulmoj ekbrilas kaj skribas, 

Liniojn nelegeblajn. 

Tuj la birdoj silentas en la tago. 

Neniu flugas, neniu kantas. 

Ĉe la fenestro mi staras, 

Kaj mi rigardas la tempeston. 

Sub la nuboj aperas la Tero. 

Bela Tero, amata Tero en mallumo, 

Ĉar la agoj de la homoj tiel kolorigis ĝin, 
Per mensogoj, antaŭjuĝoj, 

Perforto kaj malamo kontraŭ ĉiuj ni. 

Kaj do, ĉu ĉiuj ni ne estas egalaj? 

(2012) 

Am uzaĵoj 


Ridu, se vi povas! 


Dio estas justa 

Unu tre religia viro loĝis najbare de sendiisto. La 
piulo preĝis ĉiutage kaj ĉiuvespere, pasigis longan 
tempon ĉe preĝejo, dum la sendiisto eĉ ne pensis 
pri tiaj aferoj. 

Tamen la sendiisto havis plaĉan vivon. Bonegan, 
altpagan oficon, belegan edzinon kaj amindajn, 
sanajn gefilojn, dum la ofico de la piulo estis ner- 
vostreĉa, lia salajro estis malalta, lia edzino dikiĝ- 
adis senĉese, kaj liaj infanoj estis abomenindaj kaj 
senamaj. 

Jen unu tagon, funde absorbita en sia kutima 
preĝado, li rigardis supren al la ĉielo, kaj demand- 
is: “Ho Dio, mi honoras vin ĉiutage, mi petas vian 
konsilon pri ĉiu problemo, kaj konfesas al vi ĉiun 
pekon mian. Tamen mia najbaro, kiu eĉ ne kredas 
pri vi kaj certe neniam preĝas, ŝajnas benita per 
ĉiuj feliĉaĵoj, dum mi restas malriĉa kaj suferas 
multajn malnoblaĵojn. Kial tio okazas?” 

Potenca voĉo sonegis el supre: Ĉar li ne ĉikan- 

AS MIN SENĈESE!” 

Akcidenta ligiteco 

A 1 virino kaj viro okazas aŭtomobila akcidento. 
Ambaŭ veturiloj estas tute detruitaj, sed mirige 
neniu vundiĝis. 

Post kiam ili rampas el la ruinoj, la virino diras: 
“Ĉielo! vidu niajn aŭtomobilojn — nenio restis! 
Jen certe Dio signas, ke ni devus amikiĝi kaj klo- 
podi ne kulpigi unu la alian.” 

La viro replikas: “Ho, jes, mi tute konsentas.” 

La virino montras botelon sur la grundo, kaj 
diras: “Iel tiu viski-botelo falinta el mia veturilo ne 
rompiĝis. Dio nepre volas, ke ni trinku tiun viski- 
on kaj festu nian bonŝancon.” 

Ŝi transdonas la botelon al la viro. La viro kap- 
jesas konsente, malfermas ĝin, kaj englutas duon- 
on de la enhavo por kvietigi al si la nervojn. La 
viro prenas la botelon, tuj remetas la ŝtopilon, kaj 
redonas ĝin al la viro. 

Li demandas: “Ĉu vi ne trinkos iom?” 

Ŝi respondas: “Ja ne. Mi intencas nur atendi la 
policon.” 


Satano en preĝejo 

Unu dimanĉan matenon, Satano aperis antaŭ la 
kongregacio de urbeto. Ĉiuj komencis kriadi kaj 
kuradi serĉe la la frontpordo, tretante unu la alian 
en freneza penado eskapi. 

Baldaŭ ĉiuj foriris, krom maljuna sinjoro, kiu 
sidis trankvile. Satano alproksimiĝis, kaj diris: “Ĉu 
vi ne scias, kiu mi estas?” 

La homo respondis: “Jes ja, mi scias.” 

Satano demandis: “Ĉu vi ne intencas forkuri?” 
“Ne, nepre ne”, diris la homo. 
ĉenata, Satano demandis: “Kial vi ne timas min?” 
La homo respondis trankvile: “Ĉar mi edziĝis al 
via fratino antaŭ 48 jaroj.” 

Denove mortinta 

Funebra ceremonio okazas por virino ĵus forpas- 
inta. Dum la ĉerkoportistoj forportas la keston, ili 
akcidente batiĝas kontraŭ muron. 

Ili aŭdas ĝemeton. Ili malfermas la ĉerkon, kaj 
trovas, ke la virino ja vivas. 

Ŝi vivas pliajn dek jarojn, kaj mortas. Oni faras 
por ŝi alian funebran ceermonion. Je ĝia fino, la 
portistoj forportas la ĉerkon. 

Dum ili paŝas, la edzo ekkrias: “Atentu la 
muron!” 

Taksisto iras paradizen 

Unu taksisto atingas la paradizan portalon. An- 
ĝelo konsultas la Grandan Libron, kaj ordonas lin 
preni oran bastonon kaj surmeti silktunikon kaj 
pluiri en la Paradizon. 

Sekvas lin laŭvice predikisto. La anĝelo kon- 
sultas la Grandan Libron, kuntiras la frunton kaj 
diras: “Nu, jes, ni enlasos vin, sed prenu tiun 
kotontunikon kaj tiun lignobastonon.” 

La predikisto estas ŝokita, kaj kontestas: “Sed vi 
donis al tiu taksisto orbastonon kaj silktunikon. 
Certe mi rangas pli alte ol taksisto!” 

La anĝelo respondas serioze: “Ĉi tio estas la 
Paradizo kaj ĉi tie interesas nin rezultatoj. Kiam vi 
predikis, oni dormis. Kiam la taksisto ŝoforis, oni 
preĝis. 




Murdema najbaro 

Juĝisto petas akuzaton ekstari. “Vi estas akuzata 
pri murdo de rubkolektisto per ĉensegilo.” 

El la fundo de la juĝejo viro ekkrias: “Vi 
mensogema bastardo!” 

“Silenton en la juĝejo!” La juĝisto sin turnas 
denove al la akuzato, kaj diras: “Vi ankaŭ estas 
akuzata pri mortigo de pedelo per ŝovelilo.” 

“Vi avarulo!” blekas la spektanto. 

“Kviete!” ekkrias la juĝisto. “Vi estas ankaŭ 
akuzata pri mortigo de poŝtisto per elektra borilo.” 
“Vi aĉa ido de...” la spektanto komencas krii. 

La juĝisto tondras al li: “Mi arestigos vin pro 
malrespekto! Kio estas la kaŭzo de viaj elverŝoj?” 

“Mi loĝis apud tiu mensogema bastardo dum 10 
jaroj, sed ĉu vi supozas, ke iam li disponigis ilon, 
kiam mi bezonis pruntepreni ĝin?” 

Fakula respondo 

Helikoptero flugis super Seatlo, kiam elektra mal- 
funkcio haltigis la tutan elektronikan ekipaĵaron 
por navigado kaj komunikado. 

Pro la nuboj kaj nebulo, la piloto ne sukcesis de- 
termini la pozicion de la helikoptero. Li ekvidis 
altan konstruaĵon, alflugis ĝin, ĉirkaŭflugis, kaj 
montris manskribitan afiŝon dirantan grandlitere 
“Kie mi estas?” Homoj en la alta konstruaĵo 
baldaŭ respondis, skribis grandan afiŝon, kaĵ tenis 
ĝin ekster fenestro. La afiŝo diris “Vi estas en 

HELIKOPTERO”. 

La piloto ridetis, mansignis, rigardis sian map- 
on, determinis la direkton por atingi la flugha- 
venon, kaj surteriĝis sekure. Kiam ili jam estis 
surtere, la vicpiloto demandis la piloton, kiel li 
solvis la aferon. 

“Mi sciis, ke tio nepre estas la konstruaĵo de Mi- 
crosoft, ĉar ili donis al mi tehnike ĝustan, sed tute 
senutilan respondon.” 

Paraŝutsalto 

Grupo de novaj rekrutoj prepariĝas por sia unua 
paraŝutsalto. 

La serĝento instrukcias: “Saltinte el la aviadilo, 
kalkulu malrapide ĝis dek. Via paraŝuto aŭtomate 
malfermiĝos. Se ne, tiru la savŝnuron. Kiam vi 
atingos la surteriĝan zonon, vi trovos ŝarĝaŭtojn 
atendantajn, kiuj portos vin hejmen. Elsaltu!” 
Kvankam timegantaj, ĉiuj sin direktas al la pordo. 
La lasta rekruto elsaltas kaj malrapide kalkulas 


ĝis dek — nenio okazas. Li furioze ĉirkaŭpalpas, 
kaj trovas la savtirilon. Li ektiras la ŝnuron, kaj ĝi 
malfiksiĝas en lian manon. 

Levante la kapon ĉielen, li krias: “Certe eĉ tiuj 
ŝarĝaŭtoj ne atendas nin tie!!” 

Advokato plenumas sian promeson 

Unu mortanto transdonas al siaj plej bonaj amikoj 
— advokato, kuracisto kaj pastro — po unu 
koverto kun $25.000 en monbiletoj, metenda sur 
lian ĉerkon. 

Post unu semajno la homo mortas, kaj la amikoj 
metas siajn respektivajn kovertojn sur la ĉerkon. 

Post pluraj monatoj, la pastro konfesas, ke li en- 
kovertigis nur $10.000, kaj sendis la ceteron al 
misiono en Sud-Ameriko. 

La kuracisto konfesas, ke lia koverto enhavas nur 
$8.000, ĉar li donacis la ceteron al medicina fondaĵo. 

La advokato indigniĝas: “Mi estas la sola, kiu 
plenumis sian promeson al nia mortanta amiko. 
Mi volas sciigi vin ambaŭ, ke la koverto, kiun mi 
metis sur la ĉerkon, enhavas mian porpersonan 
ĉekon por la tuta sumo de $25.000.” 

Ekzilo 

Tri krimuloj estas kondamnitaj al ekzilo en dezerto, 
kaj rajtas kunporti nur unu personan posedaĵon. 

“Mi kunportas panon, do, kiam mi malsatos, mi 
povos ion manĝi”, diras la unua. 

“Mi kunportas felsakon kun akvo, do, kiam mi 
soifos, mi povos ion trinki”, diras la dua. 

La tria krimulo fieras pri si mem. “Mi kunportas 
aŭtomobilan pordon, do, kiam estos varmege, mi 
povos malfermi la fenestron.” 

Materiismo 

Novriĉulo estis malfermanta pordon de sia BMW- 
aŭto, kiam venis alia aŭto, kiu koliziis kontraŭ la 
pordon, kaj tute forŝiris ĝin. Kiam policanoj al- 
venis, la novriĉulo amare plendis pri la ruinigo de 
sia aŭto. 

“Policano, vidu, kion oni faris al mia amata 
aŭteto!” 

“Vi novriĉuloj estas tiel materiismaj, vere rid- 
inde” rebatis la policano. “Vi tiel maltrankvilas pri 
la aĉa BMW, ke vi eĉ ne rimarkis, ke via maldekstra 
brako estas forŝirita.” 

“Ho, Dio mia!” ekkriis la novriĉulo, rimarkante 
la sangoplenan stumpon, kie antaŭ estis lia brako. 
“Mia Rolex-horloĝo!” 

